ເສດຖະກິດຍີ່ປຸ່ນ ຕົກລະດັບ
ເສດຖະກິດຂອງຍີ່ປຸ່ນຕົກຈາກ ອັນດັບສອງ ມາເປັນອັນດັບສາມ ຂອງໂລກ ຮອງຈາກ ສະຫະລັດ ແລະຈີນ.
ຂ່າວຂໍ້ມູນໃໝ່ຂອງຍີ່ປຸ່ນໄດ້ຢືນຢັນ ໃນອັນທີ່ໄດ້ຄາດໝາຍກັນມາກ່ອນຢ່າງກ້ວາງຂວາງວ່າ ຈີນໄດ້ເຮັດໃຫ້ຖານະການເປັນເສດຖະກິດທີ່ໃຫຍ່ອັນດັບສອງຂອງໂລກ ມາເປັນເວລາ 42 ປີ ຂອງຍີ່ປຸ່ນນັ້ນ ຍຸດຕິລົງແລ້ວ ໂຕເລກທີ່ເປີດເຜີຍໃຫ້ຮູ້ໃນວັນຈັນມື້ນີ້ທີ່ກຸງໂຕກຽວ ສະແດງໃຫ້ເຫັນວ່າ ຜົນຜະລິດຮວມ ພາຍໃນປະເທດຂອງຍີ່ປຸ່ນສໍາລັບປີ 2010 ຜ່ານມາ ມີມູນຄ່າປະມານ 5 ພັນ 500 ຕື້ໂດ ລາ ສົມທຽບໃສ່ກັບໂຕເລກຂອງຈີນທ່ີມີມູນຄ່າ 5 ພັນ 900 ຕື້ໂດລານັ້ນ ເສດຖະກິດ ຂອງຍີ່ປຸນເຄີຍໄດ້ຄອງຕໍາແໜ່ງອັນດັບສອງຂອງໂລກ ຮອງຈາກເສດຖະກິດຂອງສະຫະລັດ ມາຕັ້ງແຕ່ທ້າຍຊຸມປີ 1960 ຂໍ້ມູນຍັງສະແດງໃຫ້ເຫັນອີກວ່າ ເສດຖະກິດຂອງຍີ່ປຸ່ນໄດ້ຫົດໂຕເຂົ້າໃນລະຫວ່າງ 3 ເດືອນສຸດທ້າຍຂອງປີຜ່ານມານີ້ ແຕ່ວ່າບໍ່ຮ້າຍແຮງເທົ່າກັບທີ່ ພວກນັກເສດຖະສາດຫລາຍຄົນໄດ້ທໍານາຍໄວ້ກ່ອນ ຢ່າງໃດກໍຕາມ ເສດຖະກິດຂອງຍີ່ປຸ່ນໄດ້ເຕີບໂຕຂຶ້ນໃນອັດຕາ 3 9 ສ່ວນຮ້ອຍ ຕະຫລອດປີ 2010 ຊຶ່ງເປັນການຂະຫຍາຍໂຕຂຶ້ນຄັ້ງທໍາອິດໃນ ຮອບ 3 ປີຜ່ານມາ ແລະເຖິງແມ່ນວ່າເສດຖະກິດຂອງຍີ່ປຸ່ນ ບັດນີ້ ຈະນ້ອຍກວ່າຂອງຈີນກໍຕາມ ແຕ່ຍິ່ປຸ່ນກໍຍັງຮັ່ງມີກ່ວາຈີນເຖິງ 10 ເທົ່າ ຖ້ານັບລາຍໄດ້ຂອງແຕ່ລະຫົວຄົນ